《万山堂饮归》
元代·方回

追怀往者数贤侯，得得经营续续修。
依旧夜栏低北斗，几番春絮委东流。
同游尽道山能好，半醉谁知我独愁。
乃后吾徒身亦死，题诗更有昔人不。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。